5111 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 549 

24 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 2,90 στρ. 
στη θέση «Καρυδιά -Βαρυμπόμπης» Περιφέρειας 


του Δήμου Αχαρνών του Νομού Αττικής. 1 

Επανακαθορισμός των ορίων του αιγιαλού και δημι¬ 
ουργία ζώνης παραλίας στην θέση «ΑΓΙΟΣ ΙΩΑΝ- 
ΝΗΣ-ΠΑΠΑ ΝΕΡΟ» Δήμου Μουρεσίου Ν. Μαγνη¬ 
σίας. 2 


ΑΠΟΦΑΣΕΙΣ 

Αριθ. 814 (1) 


Κήρυξη ως αναδασωτέας έκτασης εμβαδού 2,90 στρ. στη 
θέση «Καρυδιά -Βαρυμπόμπης» Περιφέρειας του Δή¬ 
μου Αχαρνών του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. -Τις διατάξεις: 

α) Του άρθρου 117 Παρ. 3 του Συντάγματος της Ελλά¬ 
δος. 

β) Του ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του ν. 2503/1997 «Διοίκηση, οργάνωση, στελέχωση 
της Περιφέρειας κλπ». 

δ) Του ν. 998/1979 «Περί προστασίας των Δασών καιτων 
Δασικών εν γένει εκτάσεων της Χώρας» και ειδικότερα: 

δα) Του άρθρου 41 παρ. 1 

δβ) Του άρθρου 38 παρ. 1 

ε) Του ν. 3208/2003 «Περί Προστασίας δασικών οικοσυ¬ 
στημάτων κλπ». 

2. - Τις εξής διαταγές του Υπουργείου Γεωργίας: 

α) 160417/1180/9.7.1980. 


β) 182447/3049/24.9.1980. 

3.- Την υπ’ αριθμ. 689/1.3.2005 πρόταση του αρμοδίου 
Δασαρχείου Πάρνηθας σχετικά με την κήρυξη ως ανα¬ 
δασωτέας της αναφερόμενης στο θέμα έκτασης, απο¬ 
φασίζουμε: 

Κηρύσσουμε ως αναδασωτέα Δημόσια Διακατεχόμενη 
δασική έκταση εμβαδού 2,90 στρ. (δύο στρεμμάτων και 
εννενήντα εκατοστών του στρέμματος) που βρίσκεται 
στην θέση «Καρυδιά - Βαρυμπόμπης» Περιφέρειας του 
Δήμου Αχαρνών του Νομού Αττικής, η οποία απεικονίζε¬ 
ται με στοιχεία οριογραμμής «α,β,γ,δ,ε,α» στο προσαρτη- 
μένο στην παρούσα Απόφασή μας διάγραμμα, το οποίο 
αποτελεί αναπόσπαστο μέρος αυτής και έχει όρια: 

Ανατολικά: Με δρόμο 

Δυτικά: Με δημόσια διακατεχόμενη δασική έκταση. 

Βόρεια: Με δημόσια διακατεχόμενη δασική έκταση. 

Νότια: Με δημόσια διακατεχόμενη δασική έκταση. 

Σκοποί της κήρυξης της ανωτέρω έκτασης ως αναδα¬ 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσής της για άλλη χρήση αποκα¬ 
τάσταση της καταστραφείσης κατά το χρονικό διάστημα 
κατά το 2ο δεκαήμερο του μηνάς Οκτωβρίου του έτους 
2004 από εκχέρσωση δασικής βλάστησης αποτελούμε- 
νης από άτομα χαλεπίου πεύκης και θάμνους αείφυλλων - 
πλατύφυλλων (κυρίως πουρνάρι σχίνο). 

Η πιο πάνω έκταση αποτελείτμήμα ευρύτερης έκτασης 
η οποία έχει χαρακτηρισθεί ως δασική έκταση με την 
υπ’ αριθμ. 133/7.3.2000 Πράξη χαρακτηρισμού του Δα¬ 
σάρχη Πάρνηθας και η οποία Πράξη χαρακτηρισμού κα¬ 
τέστη οριστική και τελεσίδικη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 18 Απριλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Κλίμακα: 1:2000 

ΧΑΡΑΛΑΜΠΟΣ ΜΑΝΙΑΤΗΣ 


Ευάγ. Τοαχωνιάιιι 


ΠΕΡΙΟΧΗ : Βαρυμττόμττη 
ΘΕΣΗ : Καρυδιά 

Παράνομη κατάληψη δημόσιας διακατεχόμενης δασικής 
έκτασης 


Εμβαδό έκτασης παράνομης κατάληψης δημόσιας 
διακατεχόμενης δασικής έκτασης (τοποθέτηση 
περίψραξης - αποψίλωση δασ. βλάστησης) με 
στοιχεία(α,β,γ,δ,α) = 2,90 στρ. 


Αχαρνές / /?/ 05 
Θεωρήθηκε 
ο Δασάρχης 





Απόσπαμα φ.χ,Γ,Υ,Σ. 6435-6 

Κλίμακα: 1:5000 


Συντάκτρια: Κόκλα Φωτεινή - Δασολόγος 


“ ΕΘΝΙΚΟ ΤΥΠΟΓΡΑΦΕΙΟ 

Γιο τεχνικούς λόνους οτο οχτήι^/ρομμο 
ένιντε σμίκρυνση κστό ποσοστό 0/0 η ι . 

Αριθ. 3675 (2) 

Επανακαθορισμός των ορίων του αιγιαλού και δημιουρ¬ 
γία ζώνης παραλίας στην θέση «ΑΓΙΟΣ ΙΩΑΝΝΗΣ-ΠΑ- 
ΠΑ ΝΕΡΟ» Δήμου Μουρεσίου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/Δ7 
19.12.2001) «περί περί αιγιαλού και παραλίας». 

2. Τις διατάξειςτου ν.δ.439/1970 «περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 «περί διοικητικής απο¬ 
κέντρωσης» όπως τροποποιήθηκαν και ισχύουν σήμερα 
με τα ν.δ. 532/1970, β.δ. 704/1970, β.δ .705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 
και π.δ. 97/1993. 

4. Τις διατάξεις του άρθρου 19 παρ.5 του ν.δ. 2344/ 
1995, του άρθρου 52 παρ. 6 ν.2218/1994, του άρθρου 4 
παρ. 7 του ν.2240/1994, δυνάμει των οποίων αρμοδιότη¬ 
τες του Υπουργείου Οικονομικών που είχαν μεταβιβασθεί 
στους Νομάρχες, ανήκουν, στον Περιφερειακό Δ/ντή σε 
συνδυασμό με αυτές του άρθρου Μπαρ. 2 του 2399/1996 
με τις οποίες προβλέπεται κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στον Γενικό Γραμματέα της Περιφέρειας 
που ασκούνται από τον Αναπληρωτή Περιφερειακό Δ/ντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/ 
1997 «Διοίκηση, οργάνωση, στελέχωσητης Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις» (Φ.Ε.Κ. 107τ.Α'), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών συ- 
γκροτούσαντην Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
1.9.1997, Υπηρεσίες του Υπουργείου Οικονομικών. 

6. Τις διατάξειςτου άρθρου 46του ν. 3220/2004 (Φ.Ε.Κ. 
15/Α728.1.2004) «Μέτρα αναπτυξιακής και κοινωνικής 
πολιτικής - αντικειμενικοποίησης του φορολογικού ελέγ¬ 
χου και άλλες διατάξεις». 

7. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης δημοσιεύθηκε στο Φ.Ε.Κ. 
93/Γ/2.4.2004 με την οποία ορίστηκαν οι Γ ενικοί Γ ραμμα- 
τείς Περιφερειών της Χώρας. 

8. Την από 23.1.2004 έκθεση της κατά το άρθρο 3 του 
ν. 2971/19.12.2001 (ΦΕΚ 285/Α719.12.2001) «περί αιγια- 
λού και παραλίας» αρμόδιας Επιτροπής επανακαθορι¬ 
σμού ορίων αιγιαλού και παραλίας, για τον επανακαθορι¬ 
σμό ορίων αιγιαλού και δημιουργία ζώνης παραλίας στη 
θέση: «ΑΓΙΟΣ ΙΩΑΝΝΗΣ-ΠΑΠΑ ΝΕΡΟ Δήμου Μουρεσίου 
Ν. Μαγνησίας». 

9. Το από Ιανουάριου 2004 τοπογραφικό & υψομετρικό 
διάγραμμα κλίμακας 1:500 αποτελούμενο από δύο (2) πι¬ 
νακίδες που συντάχθηκε από τον Τοπ/φο μηχανικό Νικό¬ 
λαο Κατσή και το οποίο ελέγχθηκε ως προς την ακρίβεια 
της αποτύπωσης και θεωρήθηκε από την Τοπογράφο Μη¬ 
χανικό της Κτηματικής Υπηρεσίας Ν. Μαγνησίας Βασιλι¬ 
κή Χατζηπλή στις 23.1.2004. 

10. Την υπ’αριθμ. 544.5/1188/2004 σύμφωνη γνώμη του 
Γ.Ε.Ν. για τα όρια αιγιαλού, αποφασίζουμε: 

Επικυρώνουμε την από 23.1.2004 έκθεση της κατά το άρ¬ 
θρο 3 του ν.2971/19.12.2001 αρμόδιας Επιτροπής επανα¬ 


καθορισμού ορίων αιγιαλού και παραλίας, για τον επανα¬ 
καθορισμό ορίων αιγιαλού και δημιουργία ζώνης παραλίας 
στη θέση: «ΑΓΙΟΣ ΙΩΑΝΝΗΣ-ΠΑΠΑ ΝΕΡΟ» Δήμου Μουρε¬ 
σίου Ν. Μαγνησίας. 

Το από τον Ιανουάριο 2004 τοπογραφικό & υψομετρικό 
διάγραμμα κλίμακας 1:500 αποτελούμενο από δύο (2) πι¬ 
νακίδες που συντάχθηκε από τον Τοπ/φο μηχανικό Νικό¬ 
λαο Κατσή και το οποίο ελέγχθηκε ως προς την ακρίβεια 
της αποτύπωσης και θεωρήθηκε από την Τοπογράφο Μη¬ 
χανικό της Κτηματικής Υπηρεσίας Ν. Μαγνησίας Βασιλι¬ 
κή Χατζηπλή στις 23.1.2004. 

Στο τοπογραφικό διάγραμμα επανακαθορίστηκε από 
την αρμόδια Επιτροπή όπως πιο πάνω αναφέρεται: 

Η οριογραμμήτου αιγιαλού με κόκκινη συνεχή πολυγω¬ 
νική γραμμή από 1 έως 2, από 3,4,5,6 έως 7, από 8,9,10, 
11, 12, 14, 15 και 16, της οποίας οι κορυφές εξασφαλίζο¬ 
νται με συντεταγμένες του Κρατικού τριγωνομετρικού δι¬ 
κτύου. 

Η οριογραμμή της παραλίας με κίτρινη συνεχή πολυγω¬ 
νική γραμμή 8', 9', ΙΟ' 11', 12',14',15' και 16', παράλληλη 
της γραμμής αιγιαλού σε απόσταση ΙΟμ. για την εξυπη¬ 
ρέτηση των σκοπών του άρθρου 1, παρ. 2 του ν. 
2971/2001. 

Η Επιτροπή διαπίστωσε ότι δεν υπάρχει παλαιός αιγια- 
λός. 

Η απόφαση αυτή με την έκθεση της Επιτροπής καιτοτο- 
πογραφικό διάγραμμα, να δημοσιευθούν στην Εφημερί¬ 
δα της Κυβερνήσεως. 

Λάρισα, 5 Μάίου 2005 
Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


ΕΚΘΕΣΗ 

επιτροπής επανακαθορισμού των ορίων αιγιαλού, 
παραλίας, παλαιού αιγιαλού σύμφωνα μετά άρθρα 3,4 

και 5 του ν. 2971/2001 Επανακαθορισμός των ορίων 

αιγιαλού κλπ στην θέση ΑΓ. ΙΩΑΝΝΗΣ-ΠΑΠΑ ΝΕΡΟ 
του Δήμου Μουρεσίου Ν. Μαγνησίας. 

Στο Βόλο σήμερα την 23.1.2004 οι υπογεγραμμένοι: 

1. ΕΥΘΥΜΙΟΥ ΔΗΜΗΤΡΙΟΣ προϊστάμενος της Κτηματι¬ 
κής Υπηρεσίας Ν. Μαγνησίας, ως πρόεδρος. 

2. ΠΙΤΣΟΥΛΑΚΗΣ ΑΝΤΩΝΙΟΣ Κεντρικός Λιμενάρχης 
ΒΟΛΟΥ ως μέλος. 

3. ΧΑΤΖΗΠΛΗ ΒΑΣΙΛΙΚΗ, τοπογράφος μηχανικός της 
Κτηματικής Υπηρεσίας ως μέλος. 

4. ΛΟΥΚΙΔΟΥ ΑΝΑΣΤΑΣΙΑ, διευθύντρια ΠΕ.ΧΩ.Π.Ε. Νο¬ 
μαρχιακής Αυτοδιοίκησης Ν. Μαγνησίας, ως μέλος. 

Η ΜΟΥΝΤΟΥΡΗ ΚΩΝ/ΝΤΙΑ, διευθύντρια ΠΕ.ΧΩ. Γενι¬ 
κής Γραμματείας Περιφέρειας Θεσσαλίας, δεν προσήλ- 
θε αν και προσκλήθηκε νόμιμα ως μέλος που αποτελού¬ 
με την επιτροπή επανακαθορισμού των ορίων αιγιαλού, 
παραλίας και παλαιού αιγιαλού, σύμφωνα μετά άρθρα 3, 
4 & 5 του ν. 2971/2001 (Φ. Ε. Κ. 285/Α719.12.2001) και της 
αριθμ. 9491/20.12.2004 απόφασης του Γεν. Γραμματέα 
Περιφέρειας Θεσσαλίας, μετά από αυτοψία στην παρα¬ 
πάνω περιοχή στις 23.1.2004 ύστερα από πρόσκληση του 
Προέδρου της επιτροπής με το υπ’ αριθμ. 119/2.1.2004 
έγγραφο, αφού λάβαμε υπόψη: 

1. Το από 17.9.2003 αίτηση του Δήμου Μουρεσίου με 
την οποία ζητείται ο επανακαθορισμός του αιγιαλού και 
της παραλίας στην παραπάνω περιοχή. 

2. Τις διατάξεις του Νόμου 2971/2001 (Φ.Ε.Κ. 
285/Α719.12.-2001) και ειδικότερα τα άρθρα 4, 5, 6, 7, 8, 
και 9. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Ιανουάριου 2004 από τον τοπογράφο μηχανικό Νικόλαο 
Κατσή σε δύο (2) πινακίδες και ελέγχθηκε και θεωρήθηκε 
από την Βασιλική Χατζηπλή, τοπογράφο μηχανικό της 
Κτηματικής Υπηρεσίας Ν. Μαγνησίας στις 23.1.2004. 

4. Την αριθμ. Ν.Π.38/8.3.1988 απόφαση Νομάρχη Μα¬ 
γνησίας (ΦΕΚ 239/Δ/17.3.1988) με την οποία καθορίστη¬ 
καν οι γραμμές αιγιαλού και παραλίας στην παραπάνω 
περιοχή. 

5. Το γεγονός ότιεμφιλοχώρησε σφάλμα κατά τη χάρα¬ 
ξη του αιγιαλού. 

6. Την αντίληψη που σχηματίστηκε λαμβάνοντας υπό¬ 
ψη, ύστερα από αυτοψία τις φυσικές και λοιπές ενδείξεις 
που επηρεάζουντοπλάτοςτου αιγιαλού καιτης παραλίας 
και ειδικότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από χαλαρά ιζή¬ 
ματα (άμμος, κροκάλες) που έχουν προκύψει από την απο- 
σάθρωση-διάβρωση των μητρικών πετρωμάτωντης ακτής. 

Υπάρχουν τεχνικά έργα (δημοτικός δρόμος, κρηπί¬ 
δωμα). 

Εκβολές χειμάρρου. 

2) Της ακτής συνέχονται εκτάσεις λοφώδεις. Με έδα¬ 
φος γαιώδες. Εντός οικισμού. 

Δομημένες με πυκνή δόμηση. Με χρήση τουριστική, κα¬ 
τοικίας. 

3) Το φυσικό όριο βλάστησης συνίσταται από χαμηλή 
ποώδη φυσική βλάστηση. 

β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 


γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από ισχυρούς ανέμους έντασης 7-10 Β κυ¬ 
ρίως από Β, ΒΑ διευθύνσεις. 

δ) Τη μορφολογία του πυθμένα ο οποίος συνίσταται από 
μεγάλα βάθη κοντά στην ακτή. 

ε) Τοντομέα ανάπτυξης κυματισμού σε σχέση με το μέ¬ 
τωπο της ακτής ότι δηλαδή πρόκειται για ακτή με μεγάλο 
ανάπτυγμα πελάγους. 

στ) Την ύπαρξη τεχνικών έργων στην περιοχή που υφί- 
στανται και αναφέρθηκαν προηγούμενα, χωρίς να υπάρ¬ 
χει στο αρχείο της υπηρεσίας νόμιμη άδεια. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

η) Την μη ύπαρξη δημόσιων κτημάτων, 
θ) Ότι δεν υφίσταται Κτηματολόγιο, 
ι) Την μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

Επανακαθορίζουμε στο παραπάνω τοπογραφικό διά¬ 
γραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή από 1 έως 2, από 3,4,5,6, έως 7, από 8, 
9, 10, 11, 12, 14, 15 και 16, της οποίας οι κορυφές εξα¬ 
σφαλίζονται με συντεταγμένες του κρατικού τριγωνομε¬ 
τρικού δικτύου. 

2. Την οριογραμμή της παραλίας για την εξυπηρέτηση 
τωνσκοπώντου άρθρου 1 §2τουν. 2971/2001 με κίτρινη 
συνεχή πολυγωνική γραμμή 8', 9', ΙΟ',11',12',14',15' και 
16’, της οποίας οι πλευρές είναι παράλληλες της γραμμής 
αιγιαλού σε απόσταση σταθερή 10,00 μ. 

3. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

ΟΠρεδρος Τα Μέλη 

ΔΗΜΗΤΡΙΟΣ ΕΥΘΥΜΙΟΥ ΑΝΤΩΝΙΟΣ ΠΙΤΣΟΥΛΑΚΗΣ 

ΒΑΣΙΛΙΚΗ ΧΑΤΖΗΠΛΗ 
ΑΝΑΣΤΑΣΙΑ ΛΟΥΚΙΔΟΥ 

